b"\n_START_ARTICLE_\nJuan Antonio Se\xc3\xb1or G\xc3\xb3mez\n_START_SECTION_\nTraject\xc3\xb2ria\n_START_PARAGRAPH_\nFormat en les categories inferiors del Reial Madrid, va debutar professionalment en el modest CD Ciempozuelos, de la Tercera Divisi\xc3\xb3. A la 80/81 marxa al Deportivo Alav\xc3\xa9s, i des de l'any seg\xc3\xbcent, forma part del Reial Saragossa, tot convertint-se en un dels jugadors m\xc3\xa9s importants de l'equip aragon\xc3\xa9s durant la d\xc3\xa8cada dels 80. Amb el Zaragoza disputaria 304 partits a primera divisi\xc3\xb3, tot marcant 54 gols. Va guanyar la Copa del Rei de 1986._NEWLINE_Es va haver de retirar prematurament, a causa d'una malaltia cardiaca, penjant les botes al final de la campanya 89/90._NEWLINE_Despr\xc3\xa9s de la seua retirada, ha seguit vinculat al m\xc3\xb3n del futbol, b\xc3\xa9 com a entrenador d'equips com M\xc3\xa9rida UD, UD Salamanca, FC Cartagena o CD Logro\xc3\xb1\xc3\xa9s o b\xc3\xa9 com a organitzador de campus de futbol per a joves a l'Arag\xc3\xb3.\n_START_SECTION_\nInternacional\n_START_PARAGRAPH_\nSe\xc3\xb1or va sumar 41 partits internacionals amb la selecci\xc3\xb3 absoluta espanyola, des del seu debut el 27 d'octubre de 1982, davant Isl\xc3\xa0ndia a M\xc3\xa0laga. Va marcar sis gols amb els espanyols, dels quals hi destaca el dotz\xc3\xa8 i darrer de la golejada davant Malta. El madrileny el va marcar al minut 85, en un encontre que Espanya necessitava v\xc3\xa8ncer d'una difer\xc3\xa8ncia d'11 gols per classificar-se a l'Eurocopa de 1984._NEWLINE_Hi va participar en eixa Copa d'Europa i al posterior Mundial de 1986. A la cita mexicana, va marcar en quarts de final contra B\xc3\xa8lgica."